Kontinental Hockey League

Kontinental Hockey League (KHL) (Континентальная Хоккейная Лига) er en internasjonal profesjonell ishockeyliga i Eurasia som ble grunnlagt i 2008 og som er rangert som den beste ishockeyligaen i Europa. KHL ble opprettet i 2008 som en erstatning for den tidligere russiske superligaen.
Serien har deltakende lag fra Russland, Hviterussland, Kasakhstan og Kina. Det er i alt 22 lag, og 19 av disse er russiske. Ligaen er delt i to avdelinger. Den vestlige er delt i Kharlamov- og Tarasov-avdelinger og består av klubber fra hovedstedene Minsk, Moskva (5 stk) og de russiske byene St. Petersburg, Tsjerepovets og Jaroslavl. Den østlige avdelingen er delt i Bobrov- og Chernyshev-divisjoner og  består av Astana fra Kasakhstan og 13 klubber fra den østlige delen av Russland. Sju av de 13 er fra den europeiske delen av Russland, mens seks er fra Sibir, hvorav to ligger nær Stillehavet ved grensen til Nord-Korea og Kina - ni tidssoner fra motstanderne i Sentral-Europa. Mens divisjonene er oppkalt etter russiske spillere, heter sluttspillet for de 16 beste lagene Gagarin Cup, oppkalt etter kosmonauten Jurij Gagarin som var det første menneske i verdensrommet. 
KHL nyter politisk støtte og finansieres av det delstatlige energiselskapet Gazprom i Russland. Tanken er å skape en resurssterk, multinasjonal ishockeyliga for å konkurrere med det nordamerikanske NHL om de beste spillerne. Majoriteten av spillerne kommer fra Russland grunnet KHLs bakgrunn fra de tidligere sovjetiske og russiske ligaene.
Nye lag sesongen 2014/2015 var Jokerit Helsingfors, Lada Togliatti (som tidligere spilte i KHL, men forlot ligaen etter sesongen 2009/2010), og et nyetablert lag, HC Sotsji. Fra 2016/2017 deltar et kinesisk lag, HC Red Star Kunlun, fra Beijing. Det ble spekulert lenge i at Vålerenga fra Oslo for å ta del i ligaen denne sesongen, men nå vil de muligens bli tatt opp i ligaen fra sesongen 2015/2016.


== Lagene (2022–23) ==


== Seriemestere ==
Kontinental Cup
2008/09 – Salavat Julajev Ufa
2009/10 – Salavat Julajev Ufa
2010/11 – Avangard Omsk
2011/12 – Traktor Tsjeljabinsk
2012/13 – SKA St. Petersburg
2013/14 – Dinamo Moskva
2014/15 – CSKA Moskva
2015/16 – CSKA Moskva
2016/17 – CSKA Moskva
2017/8 – SKA St. Petersburg
2018/19 – CSKA Moskva
2019/20 – CSKA Moskva
2020/21 – CSKA Moskva
2021/22 – Ikke tildelt


== Sluttspillmestere ==
Gagarin Cup
2009 – Ak Bars
2010 – Ak Bars
2011 – Salavat Julajev Ufa
2012 – Dinamo Moskva
2013 – Dinamo Moskva
2014 – Metallurg Magnitogorsk
2015 – SKA St. Petersburg
2016 – Metallurg Magnitogorsk
2017 – SKA St. Petersburg
2018 – Ak Bars
2019 – CSKA Moskva
2020 – Avlyst
2021 – Avangard Omsk
2022 – CSKA Moskva


== Sesonger ==
2008-2009: Seriemester ble Salavat Julajev Ufa, men det var Ak Bars Kazan som vant Gagarin Cup. Tsjekkiske Jaromir Jagr er det store trekkplasteret.
2009-2010: Salavat Julaev ble igjen seriemester, men lyktes ikke å vinne Gagarin Cup. For andre år på rad vant Ak Bars Kazan. Den norske Salavat-spilleren Patrick Thoresen ender på +45, fortsatt gjeldende KHL-rekord. Legenden Sergej Fedorov vender hjem fra NHL for å spille for Metallurg Magnitogorsk.
2010-2011: HC Yugra erstatter Lada Togliatti, som mistet lisensen grunnet finansielle problemer. I tillegg så slo HC MVD og Dynamo Moskva seg sammen til Dynamo. Salavat Julajev, med Patrick Thoresen på laget, vant Gagarin Cup for første gang. Thoresens 15 assist i sluttspillet er fortsatt gjeldende KHL-rekord. Lokomotiv Jaroslavl deltar ikke denne sesongen, fordi hele laget ble drept i en flyulykke.
2011-2012: Traktor Tsjeljabinsk ble seriemester, mens HK Dinamo Moskva vant Gagarin Cup, som første lag fra den vestlige avdelingen. 
2012-2013: SKA St. Petersburg vinner serien, som første lag fra vest. Dinamo Moskva forsvarer tittelen i Gagarin Cup.
2013-2014: Patrick Thoresen passerer Kevin Dalman og blir den ikke-russer med flest poeng i KHL gjennom tidene.


== Referanser ==


== Eksterne lenker ==
(en) Offisielt nettsted 
(ru) Offisielt nettsted 
(zh) Offisielt nettsted 
(en) Kontinental Hockey League – kategori av bilder, video eller lyd på Commons